[](http://www.plitvickedoline.hr/)

**IZVRŠENJE**

**GODIŠNJEG PROGRAMA RADA**

**TURISTIČKE ZAJEDNICE**

**PODRUČJA PLITVIČKE DOLINE**

**ZA 2024. GODINU**

**Rakovica, veljača 2024.**

**UVOD**

Godišnji program rada i financijski plan Turističke zajednice područja Plitvičke doline za 2024. godinu izrađen je u skladu sa Zakonom o turističkim zajednicama i promicanju hrvatskog turizma (NN 52/19 i 42/20 ).

Turističke zajednice svoje aktivnosti planiraju i iskazuju u godišnjem programu rada i financijskom planu koje prema odredbama Zakona obvezno sadrže sve pojedinačno utvrđene planirane zadatke i potrebna financijska sredstva za njihova izvršenje, obvezna primjena *Metodologije i obveznih uputa za izradu godišnjeg programa rada i izvješća o izvršenju godišnjeg programa rada.*

U skladu sa zakonskim odredbama lokalne turističke zajednice koje pripadaju istoj regionalnoj turističkoj zajednici obvezne su se u postupku donošenja programa rada međusobno uskladiti i koordinirati s nadležnom regionalnom turističkom zajednicom.

Uvažavajući Zakon, Metodologiju te odrednice iz nacionalnih,odnosno regionalnih i lokalnih strateških dokumenta, a uzimajući u obzir: zadaće i rezultate prijašnjih godina,turistički promet u 2023.-toj godini, broj i strukturu smještajnih kapacitete, koordinacije s jedinicom lokalne samouprave, gospodarskim subjektima u turizmu, smjernicama Fonda za udružene turističke zajednice aktivnosti koje su planirane i realizirane u godišnjem programu rada i financijskom planu su:

* izrada strateških i akcijskih planova razvoja udruženog područja
* unaprjeđenje postojećih i razvoj novih tematiziranih staza ( biciklističke staze, šetnice, i sl.),
* poticanje i organiziranje manifestacija koje pridonose obogaćivanju turističke ponude,
* poticanje i sudjelovanje u uređenju destinacije, a u cilju unapređenja općih uvjeta boravka turista,
* obavljanje informativnih poslova u svezi s turističkom ponudom,
* stvaranje, održavanje i redovno kreiranje i promoviranje sadržaja na web stranicama destinacije i profilima društvenih mreža,
* promoviranje destinacije u suradnji sa RTZ, suradnja s RTZ radi učinkovitog pozicioniranje turističke ponude lokalne turističke zajednice,
* izrada kvalitetnih fotografija i video materijala,
* prikupljanje i obrada podataka o turističkom prometu, turističkoj ponudi, smještajnim i ugostiteljskim kapacitetima, kulturnim, sportskim i drugim manifestacijama te drugih informacija potrebnih za boravak turista u destinaciji

**TURISTIČKI PROMET**

Kada govorimo o ostvarenom turističkom prometu ukupno je do 31. prosinca 2024. na području TZP Plitvičke doline **registrirano 268.160 noćenja** (98,38 % ostvareno na području Općine Rakovica te 1,61 % na području Općine Saborsko; tablica 1), što je u usporedbi s 2023. godinom za isto razdoblje **smanjenje od 6,64 %, odnosno 19.057 noćenja**. U tablici 2, donosimo usporedbu s 2019. godinom te istu više nećemo prikazivati u budućim izvješćima zbog proteka vremena od pet godina.

**Najveći udio u noćenjima u 2024. godini** na području destinacije imamo od strane Nijemaca 16,86 %, slijede Nizozemci sa 11,33 %, , Francuzi sa 9,64 %, Talijani sa 9,57 % te Mađari sa 5,6 %, dok su ostale države ispod 5 % i manje. Udio noćenja domaćih i stranih turista je 7,10 % odnosno 92,9 %. Prosječno trajanje boravka turista **je 1,74 dana.** U nastavku izvješća u tablicama 3 i 4 dostupni su podaci o *noćenjima – država turista* za svaku Općinu posebno.

Od naselja, zahvaljujući kampovima i hotelima, najviše je ostvareno u Grabovcu 82.422 noćenja, od čega 24.082 noćenja u objektima u domaćinstvu. Slijedi Čatrnja s 68.994 noćenja, od čega 9.772 noćenje u objektima u domaćinstvu.

**Tablica 1. Turistički promet 01.01. - 31.12. po vrsti objekta u usporedbi s 2023. godinom**

|  |  |  |  |  |  |  |
| --- | --- | --- | --- | --- | --- | --- |
| **Objekt Vrsta objekta** | **Rakovica Broj noćenja 2024** | **Rakovica Broj**  **noćenja 2023** | **Rakovica Broj noćenja Indeks** | **Saborsko Broj noćenja 2024** | **Saborsko Broj noćenja 2023** | **Saborsko Broj noćenja Indeks** |
| Hoteli | 41.243 | 41.109 | 100,33 | 0 | 0 | 0,00 |
| Kampovi | 85.727 | 105.040 | 81,61 | 536 | 0 | 0,00 |
| Objekti u domaćinstvu | 110.005 | 112.047 | 98,18 | 3.642 | 4.277 | 85,15 |
| Ostali ugostiteljski objekti za smještaj | 26.864 | 24.744 | 108,57 | 143 | 0 | 0,00 |
| **Ukupno** | **263.839** | **282.940** | **93,25** | **4.321** | **4.277** | **101,03** |

**Tablica 2. Turistički promet 01.01. - 31.12. po vrsti objekta u usporedbi s 2019. godinom**

|  |  |  |  |  |  |  |
| --- | --- | --- | --- | --- | --- | --- |
| **Objekt Vrsta objekta** | **Rakovica Broj noćenja 2024** | **Rakovica Broj noćenja 2019** | **Rakovica Broj noćenja Indeks** | **Saborsko Broj noćenja 2024** | **Saborsko Broj noćenja 2019** | **Saborsko Broj noćenja Indeks** |
| Hoteli | 41.243 | 32.193 | 128,11 | 0 | 0 | 0,00 |
| Kampovi | 85.727 | 126.932 | 67,54 | 536 | 0 | 0,00 |
| Objekti u domaćinstvu | 110.005 | 119.547 | 92,02 | 3.642 | 4.873 | 74,74 |
| Ostali ugostiteljski objekti za smještaj | 26.864 | 26.345 | 101,97 | 143 | 198 | 72,22 |
| **Ukupno** | **263.839** | **305.017** | **86,50** | **4.321** | **5.071** | **85,21** |

**Tablica 3. Ostvareni broj noćenja po državi turista– prvih deset država – Općina Saborsko**

|  |  |  |
| --- | --- | --- |
| **R.br.** | **Država turista** | **Noćenja** |
|  | Francuska | 622 |
|  | Njemačka | 618 |
|  | Italija | 583 |
|  | Nizozemska | 315 |
|  | Poljska | 247 |
|  | Hrvatska | 228 |
|  | UK | 219 |
|  | Mađarska | 196 |
|  | Belgija | 168 |
|  | Češka | 162 |

**Tablica 4. Ostvareni broj noćenja po državi turista prvih deset država – Općina Rakovica**

|  |  |  |
| --- | --- | --- |
| **R.br.** | **Država** | **Noćenja** |
|  | Njemačka | 41.383 |
|  | Nizozemska | 27.916 |
|  | Francuska | 23.392 |
|  | Italija | 23.249 |
|  | Hrvatska | 18.822 |
|  | Mađarska | 13.756 |
|  | SAD | 11.175 |
|  | Belgija | 10.522 |
|  | Poljska | 9.982 |
|  | UK | 7.938 |

**Tablica 5. Kapaciteti na 31.12.2024. (bez dodatnih/pomoćnih kreveta)**

|  |  |  |  |  |
| --- | --- | --- | --- | --- |
| **Objekt lokacija Općina** | **Objekt Vrsta objekta** | **Broj kreveta**  **31.12.2024.** | **Broj kreveta 31.12.2023.** | **Razlika** |
| Rakovica | Hoteli | 268 | 268 | / |
| Rakovica | Kampovi | 2.356 | 2.353 | +3 |
| Rakovica | Objekti u domaćinstvu | 1.609 | 1.678 | - 69 |
| Rakovica | Ostali ugostiteljski objekti za smještaj | 395 | 381 | + 14 |
| **UKUPNO KREVETA NA PODRUČJU RAKOVICE** | | **4.628** | **4.680** | **- 52 kreveta** |
| Saborsko | Kampovi | 150 | 0 | + 150 |
| Saborsko | Objekti u domaćinstvu | 123 | 108 | + 15 |
| Saborsko | Ostali ugostiteljski objekti za smještaj | 11 | 0 | + 11 |
| **UKUPNO KREVETA NA PODRUČJU SABORSKOG** | | **284** | **108** | **+ 176 kreveta** |

**Hoteli** – Hotel Degenija, Hotel Palcich, Hotel Grabovac (nije otvoren za turiste), Hotel 16 Lakes, turističko naselje Plitvice Holiday Resort

**Kampovi** – Kampiralište Korita, Kamp Bear – Medvjed, Kamp Korana, Holiday park Macola (nije otvoren za turiste), Plitvice Holiday Resort, Camping Primavera Plitvice (Saborsko)

**Objekti u domaćinstvu** – 257 obveznika u Rakovici, 24 obveznika u Saborskom

**Ostali ugostiteljski objekti za smještaj** – 17 obveznika u Rakovici, 1 obveznik u Saborskom

**PRIHODI**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **PRIHODI** | **Plan 2024.** | **Rebalans 2024.** | **Realizacija 2024.** | **udio % realizacija** | **Indeks realizacija/rebalans** |
| 1. |  | Izvorni prihodi | 130.000 | 127.000 | 127.900 | 35 | 100,70 |
|  | 1.1. | Turistička pristojba | 110.000 | 105.000 | 104.300 | 29 | 99,33 |
|  | 1.2. | Članarina | 20.000 | 22.000 | 23.600 | 6 | 107,27 |
| 2. |  | Prihodi iz proračuna općine/grada/državnog | 100.000 | 115.000 | 115.372 | 32 | 100,32 |
| 3. |  | Prihodi od sustava turističkih zajednica | 100.000 | 77.000 | 77.440 | 21 | 100,57 |
| 4. |  | Prihodi iz EU fondova | 0 | 0,00 | 0,00 | 0 | 0,00 |
| 5. |  | Prihodi od gospodarske djelatnosti | 0 | 0,00 | 0,00 | 0 | 0,00 |
| 6. |  | Preneseni prihod iz prethodne godine | 30.000 | 42.500 | 42.500 | 12 | 100,00 |
| 7. |  | Ostali prihodi | 2.000 | 2.000 | 2.045 | 0 | 102,25 |
|  | | **SVEUKUPNO** | **362.000** | **363.500** | **365.259** | **100** | **100,48** |

U 2024. godini ostvareni su **PRIHODI**  u visini od 365.259 eur

U strukturi ukupno realiziranih prihoda najveći udio čine IZVORNI PRIHODI sa 35 %, slijede prihodi iz PRORAČUNA OPĆINA I ŽUPANIJE 32%, PRIHODI OD SUSTAVA TZ sa udjelom od 21%, te PRENESENI PRIHODI sa udjelom 12%.

* 1. ***Prihodi od turističke pristojbe***

Prihodi od turističke pristojbe temelje se na Zakonu o turističkoj pristojbi , broju obveznika plaćanja turističke pristojbe, fizičkom obujmu turističkog prometa 2024. godine. Na područje općine Rakovica odnosi se iznos od 102.059,50 eur, općina Saborsko 2.240,76 eur.

**Plan realizacije: 110.000,00**

**Rebalans: 105.000,00**

**Realizacija: 104.300,00**

* 1. ***Prihodi od turističke članarine***

Prihodi od turističke članarine temelje se na Zakonu o turističkoj članarini, ostvarenim prihodima u 2024., broju obveznika i načinu plaćanja turističke pristojbe (paušal kod obiteljskog smještaja, pravne osobe na temelju ostvareno prometa ).Uplate sa područja općine Rakovica 22.679,78 eur, a sa područja općine Saborsko 686,06 eur.

**Plan realizacije: 20.000,00**

**Rebalans: 22.000,00 Realizacija: 23.600,00**

***2. Prihod iz općinskog, županijskog proračuna***

Prihodi iz općinskog proračuna temelje se na Programu sufinanciranja programa i projekata iz Proračuna Općine Rakovica za 2024. godinu administrativni rashodi 15.000,00 unapređenje uvjeta boravka turista 25.000,00 te razvoj događanja/manifestacija u destinaciji 40.000,00, Sporazumu o zajedničkoj suradnji i financiranju Turističke zajednice područja Plitvičke doline aplicirana su sredstva od strane općine Saborsko u iznosu od 22.994,78 eur te sredstvima potpore projektima razvoja turizma Karlovačke županije u iznosu 12.000,00 eur. Iznos od 378,06 eur, donirana oprema općine Rakovica koja se priznaje u prihoda za iznos obračuna amortizacije tijekom vijeka trajanja.

**Plan realizacije: 100.000,00**

**Rebalans: 115.000,00**

**Realizacija: 115.372,00**

***3.Prihodi od sustava turističkih zajednica***

U 2024. godini realizirani prihodi iz Fonda za udružene turističke zajednice projekt potpora manifestacijama u iznosu 60.691,00 eura, Fonda za nerazvijene turističke zajednice projekti na području općine Saborsko 16.749,00 eur

**Plan realizacije: 100.000,00**

**Rebalans: 77.000,00**

**Realizacija: 77.440,00**

***6. Preneseni prihod iz prethodne godine***

Sredstva koja se prenose u novu kalendarsku godinu a služe za financiranje Zajednice i aktivnosti u prvih šest mjeseci kada je priliv izvornih sredstava (turistička pristojba i turistička članarina) malen.

**Plan realizacije: 30.000,00**

**Rebalans: 42.500,00**

**Realizacija: 42.500,00**

***7. Ostali prihodi***

U ovu grupu spadaju prihodi od sufinanciranja smeđe signalizacije 830,00 eur,namjenska sredstva HTZ-a Hrvatska prirodno tvoja sadnja stabala 1.000,02 eur, te priznavanje prihoda za obračun amortizacije tijekom korisnog vijeka trajanja donirane opreme HTZ-e u iznosu od 215,38 eur.

**Plan realizacije: 2.000,00**

**Rebalans: 2.000,00**

**Realizacija: 2.045,00**

**RASHODI**

|  |  |  |  |  |  |  |
| --- | --- | --- | --- | --- | --- | --- |
|  | **AKTIVNOSTI** | **Plan za 2024.** | **Rebalans 2024.** | **Realizacija 2024.** | **Udio**  **% u realizaciji** | **Indeks realizacija/rebalans** |
| 1. | Istraživanje i strateško planiranje | 30.000 | 21.000 | 21.375 | 6 | 101,78 |
| 2. | Razvoj turističkog proizvoda | 133.000 | 160.000 | 151.879 | 45 | 94,92 |
| 3. | Komunikacija i oglašavanje | 83.000 | 47.500 | 48.346 | 14 | 101,78 |
| 4. | Destinacijski menadžment | 22.000 | 18.000 | 19.813 | 6 | 110,07 |
| 5. | Članstvo u strukovnim organizacijama | 0 | 0 | 0 | 0 | 0 |
| 6. | Administrativni rashodi | 94.000 | 102.000 | 99.374 | 29 | 97,34 |
| 7. | Amortizacija |  |  | 5.055 | 0 | 0 |
|  | **SVEUKUPNO** | **362.000** | **348.500** | **345.844** | **100** | **99,23** |

U 2024. godini realizirani su **RASHODI** u visini od 345.844 eur.

U strukturi rashoda najviše izdataka vezano je za RAZVOJ TURISTIČKOG PROIZVODA s udjelom od 45%, slijedi KOMUNIKACIJA I OGLAŠAVANJE s 14 % . ISTRAŽIVANJE I STRATEŠKO PLANIRANJE ima udio od 6% kao i DESTINACIJSKI MENADŽMENT. ADMINISTRATIVNI RASHODI imaju udio od 29% u ukupno ostvarenim rashodima.

1. **ISTRAŽIVANJE I STRATEŠKO PLANIRANJE**
   1. **Izrada strateških/operativnih/komunikacijskih/akcijskih dokumenata**

**Detaljan i precizan opis aktivnosti:**

Izrađeno **Idejno rješenje uređenja prostora uz jezero Blata, Općina Saborsko** kojim je dan prijedlog posjetiteljske infrastrukture ovog lokaliteta kao i popis daljnjih aktivnosti potrebnih za realizaciju projekta. Trošak izrade Idejnog rješenja iznosio je 14.375,00 eur, a financiran je sredstvima Fonda za nerazvijene turističke zajednice i Općine Saborsko. U dogovoru s Općinom Saborsko daljnje aktivnosti na projektu provoditi će općina samostalno.

Krajem godine dogovorili smo suradnju s vanjskim suradnikom na izradi **Plana upravljanja** **destinacijom** i uplatili I dio u iznosu od 7.000,00 eur. Obzirom da je TZ razvrstana u kategoriju I indeksa turističke razvijenosti imamo obvezu izrade prihvatnog kapaciteta, te rok do kraja 2025. godine **Cilj aktivnosti:** izrada operativnih planova za razvoj turističkog proizvoda u destinaciji, izrada planskog dokumenta za razvoj održive destinacije. **Nositelji aktivnosti i partneri:** TZ, Općina Rakovica, Općina Saborsko, HTZ **Realizacija: 21.375,00**

1. **RAZVOJ TURISTIČKOG PROIZVODA** 
   1. **Identifikacija i vrednovanje resursa te strukturiranje turističkih proizvoda**
      1. ***Sanacija Stipićeva mosta***

**Detaljan i precizan opis aktivnosti:**

Sporazumom o zajedničkom udruživanju sredstava za projekt „Stipićev most“ sklopljenim 2017. godine s nositeljem sporazuma Općina Rakovica i partnerima JU NP Plitvička jezera, Općina Plitvička Jezera i Turistička zajednica Općine Plitvička jezera definirane su financijske obveze TZ-e kao partnera. Općina Rakovica kao nositelj je tijekom 2022. godine naručila izmjenu projektne dokumentacije, nakon izrade dokumentacije pokrenuti će se novi postupak izdavanja odobrenja za rekonstrukciju. Plan je bio da se tijekom 2024. godine ishoduje dozvola i da se odradi jedan dio aktivnosti, što nije ostvareno tako da po ovom projektu ni u 2024. godini nije bilo aktivnosti.

**Cilj aktivnosti:**

Sanacija mosta je pokrenuta s ciljem povezivanja biciklističkih staza Općina Rakovice i Plitvičkih jezera te revitalizacije jedne kulturne točke ( most na rijeci Korani ) koja ima važno povijesno i društveno značenje s jedne strane a s druge povezivanje ponude šire destinacije i zadovoljavanja potreba turista i pružatelja usluga.

**Nositelj aktivnosti i partneri:**

Općina Rakovica, Općina Plitvička Jezera, TZP Plitvičke doline, TZO Plitvička Jezera, JU NP Plitvička Jezera

**Realizacija: 0,00**

* + 1. ***Biciklističke staze***

**Detaljan i precizan opis aktivnosti:**

Tijekom godine nismo imali većih ulaganja u biciklističke staze obzirom da smo na njima radili prethodnih godine, trošak koji ovdje imamo odnosi se na zamjenu uništene signalizacije i u najvećem djelu na košnju/uređenje staza 4.835,10 eur.

**Cilj aktivnosti:**

Održavanje, unapređenje i razvoj biciklističkih staza na području destinacije.

**Nositelji aktivnosti; TZ, JLS**

**Realizacija; 4.962,60**

* + 1. ***Nordijsko hodanje/pješačenje***

**Detaljan i precizan opis aktivnosti:**

Na destinaciji imamo uspostavljene staze za nordijsko hodanje od kojih su stare (postojeće) opremljene infrastrukturom ali je bilo potrebno zamjeniti dotrajalu opremu, a za nove staze definirane projektima prošle godine se krenulo u opremanje . Troškovi su se odnosili na zamjeni, izradi i postavljanju dotrajalog odmorišta na Ruti vode u naselju Čatrnja, postavljanju info ploča na ruti i zamjeni uništenih kapljica. Na području Saborskog realizirane su aktivnosti na opremanju staze Izvor voda Saborsko a koje su se odnosile na dizajn vizualnih interpretacijskih elemenata „borića“, izrada i postavljanje oznaka lokaliteta, putokaza, info ploča , pick-up spremnika za „Saborku“, promocijau „Saborke“ prema ciljanim skupinama, informiranje i edukacija lokalnih dionika u turizmu u svrhu implementacije brenda „Saborke“ i „Izvor voda“ u turističku ponudu Saborskog

**Cilj aktivnosti:**

Povezivanje i unaprjeđenje postojećih i novih staza, podizanje dostupnosti turističkih atrakcija koje se nalaze uz i u blizini staza, oblikovanje unificirane signalizacije, razvoj manifestacija vezanih uz outdoor ponudu

**Nositelj aktivnosti;** TZ, JLS,KŽ, HTZ

**Realizacija; 21.066,21**

* + 1. ***Around Plitvice – Destinacija Slunj Rastoke – Plitvičke doline - Cetingrad***

**Detaljan i precizan opis aktivnosti:**

Marketinška kampanja za promociju destinacije Plitvičke doline, Slunj Rastoke i Cetingrad kroz medijski zakup, organizaciju press putovanja, oglašavanje promotivnim člancima i na društvenim mrežama. Pres putovanje realizirano 26.-29.rujna 2024., novinari i blogeri Branko Krčmar Putoholičari Domagoj Sever Croatian Nomad , Antonio Ivčević Putni Kofer, Tea Rožman Svedrović Skitnice.hr, Kasandra Draganić i Domagoj Jakopović Ribafish Vilicom kroz Hrvatsku, Anita Žuvela Explore Croatia. Ukupan zbir pregled, klikova ostvarenih kroz prikazivanje sadržaja #aroundplitvice – 2 851 860 Ukupni (zajednički) troškovi projekta iznosili su 10.000,00 eur, a iznos od 2.892,21 eur odnosio se na 20% učešća troškova TZ-e u projektu ( noćenje, večere i ručak, aktivnosti – vožnja kočijom, posjet Dolini jelena, poklon paketi ) **Ciljevi aktivnosti:** Udruženim promoviranjem destinacije podignuta vidljivost ponude područja kao poželjnog mjesta za aktivan odmor u prirodi u neposrednoj blizini Plitvičkih jezera.  **Nositelji aktivnosti:** TZ grada Slunja, TZ područja Plitvičke doline, Općina Cetingrad, HTZ **Realizacija: 2.892,21**

* 1. **Podrška razvoju turističkih događanja**
     1. ***Manifestacije koje TZP organizira***

**Detaljan i precizan opis aktivnosti:**

Podrška razvoju turističkih događanja podrazumijevaju aktivnosti organizacije i suorganizacije kulturno-zabavnih, sportskih i sl. manifestacija, sufinanciranje manifestacija u organizaciji drugih subjekata; manifestacije od značaja za razvoj, promociju i učinkovito turističko i gospodarsko pozicioniranje destinacije.

Rashode za podršku razvoja turističkih događanja dijelimo u 2 skupine:

* Manifestacije koje TZP Plitvičke doline organizira
* Ostale manifestacije

Troškovi organizacije manifestacija sastoje se od:

* Online i offline oglašavanja-sponzorirane kampanje, plakati, letci, billboardi
* Izvođači – angažman, smještaj, večera,piće (grupe,animatori,tematski programi )
* Tehnički dio – ozvučenje, najam pozornice, priprema prostora, zaštitarske uslugeprijevoz oprema i čišćenje ( komunalne usluge)
* Ostalo: jednokratni pribor (tanjuri, salvete itd.), dekoracija prostora, oprema za turnire ( lopte, pehari, medalje, suci ) itd.

a odnose se na slijedeće manifestacije

* Uskrs / Proljetni festival 11.869,16 eur
* Sv. Ante 10.745,98 eur
* Legende Plitvičkih dolina 19.778,35 eur
* Sv. Jelena 30.406,61 eur
* Jesenski festival, xcm utrka 1.756,35 eur
* Advent – Božićni sajam (Saborsko, dio troškova pripreme u Rakovici) 7.198,99 eur

**Cilj aktivnosti:**

* Unapređenje/obogaćivanje turističkog proizvoda/ponude destinacije
* Prezentacija materijalne i nematerijalne kulturne baštine područja
* Stvaranje prepoznatljivog imidža
* Podizanje marketinške vrijednosti destinacije

**Nositelj aktivnosti: TZ, JLS, HTZ**

**Realizacija; 81.755,44**

* + 1. **Ostale manifestacije**

**Detaljan i precizan opis aktivnosti:**

TZ-a organizira, sufinancira i podupire manifestacije i događaje ( kulturne, tradicijske, zabavne, sportske, gastro i ostale) koje nadopunjuju turističku ponudu i pridonose doživljaju destinacije, a koje su vezane za prigodne datume, godišnja doba i sl. Tako smo u 2024. godini imali troškove vezane za slijedeće maifestacije; mačkare, susret HKM župe Rakovica i Drežnik Grad, suze sv.Lovre, nastupi KUD-ova u sezoni,proslava blagdana Marije pomoćnice Selište Drežničko, proslava blagdana sv. Mihovila u Lipovači, planinarski pohod Saborsko, branje i prerada bilja Saborsko, vikend nordijskog hodanja, Noć šišmiša Baraćeve špilje, Svjetski dan turizma. Troškovi koji su financirani za navedene manifestacije su; promocija manifestacija, najam opreme, glazbeni program, troškovi reprezentacije (hrana i piće za sudionike projektnih aktivnosti) , usluge zaštitarske službe, komunalne usluge, foto i video usluge, naknada ZAMP-a i sl.

**Cilj aktivnosti:**

Obogaćivanje, unapređenje i razvoj turističke ponude, upoznavanje mještana s ponudom svoje općine, promocija destinacije, povećanje ugostiteljskog i drugog turističkog prometa

**Nositelji aktivnosti;** TZ, JLS, HTZ, Karlovačka županija

**Realizacija; 41.203,02**

**3. KOMUNIKACIJA I OGLAŠAVANJE**

* 1. ***Sajmovi, posebne prezentacije turističke ponude destinacije***

**Detaljan i precizan opis aktivnosti:**

Aktivnosti operativnog marketinga destinacije odnosno radnje koje smo poduzimali tijekom godine da bi naši posjetitelji bili svjesni proizvoda koji se nude u destinaciji su izlaganje na Poslovnoj burzi Biograd na Moru (susret djelatnika iz agencijskog poslovanja, pružatelja turističkih usluga, hotelijerstva i restoraterstva sa sustavom turističkih zajednica), objava članka u Tip travel magazinu (digitalni online magazin o turizmu i putovanjima visoko pozicioniran na Issuu.com platformi), produkcija emisije „Doživi Rakovicu“ na platformi ĐIR TV putem kanala Youtube, Facebook i Instagram, objava promotivnog sadržaja u emisiji Turizam bez granica Radio Kaj, organizacija Wine ViP Eventa (19.04. zajedno s TZO Plitvička Jezera a koji se sastojao od predavanja i radionica s naglaskom na gastronomiju te degustacije lokalnih i regionalnih proizvoda i usluga), objava oglasa na turističkoj karti Središnja Hrvatska 2024. Explore Central Croatia, izrada i tisak različitog promotivnog materijala ( poklon paketi, baneri, majice, kape i sl.).

**Cilj aktivnosti:**

Promocija destinacije i informiranje o proizvodima i uslugama koje se nude u destinaciji

**Nositelji aktivnosti; TZ, JLS**

**Realizacija: 16.139,54**

* 1. ***Kreiranje promotivnog materijala***

**Detaljan i precizan opis aktivnosti:**

U 2024. godini tiskali smo nove količine đepne karte, bike karte, samovodiča Saborka, vrećice Plitvičke doline. Trošak promidžbenog materijala osim tiska uključuje i izmjene i dopune odnosno ažuriranja koja provodimo na početku svake godine

**Cilj aktivnosti:**

Prezentirati turističku ponudu gostima koji su u destinaciji, olakšati dionicima u turizmu – privatnim iznajmljivačima i ugostiteljima komunikaciju sa posjetiteljima različitih govornih područja,informiranje posjetitelja o ponudi i sadržajima u destinaciji

**Nositelji aktivnosti; TZ, JLS**

**Realizacija: 5.533,75**

* 1. ***Internetske stranice ( web stranica, društvene mreže )***

**Detaljan i precizan opis aktivnosti;**

Na destinacijskom web portalu plitvickedoline.hr nisu rađene značajnije promjene već se radilo o nadopunjavanju tekstualnim i slikovnim sadržajima kao što su unos informacija o manifestacijama, objavljivanje informacija za obveznike, ažuriranje podataka, nadzor rada web stranice, praćenje trendova, novosti u digitalnom svijetu i sl.

Određeni dio posla odrađuju vanjski suradnici a radi se o prevođenju tekstova, hostingu kao i poboljšanju postojećih postavki web stranice.

Društvene mreže na kojima se TZ prezentira su Facebook, Instagram i YouTube. Društvene mreže se koristite kao pomoćni alat kojima je glavni cilj generiranje što većeg prometa i njegovo kanaliziranje na Internet stranice.

Za ažuriranje i stavljanje sadržaja na web stranice i društvene mreže su zadužene djelatnice ureda uz povremeno korištenje usluga vanjskih suradnika npr. kada se radi o oglašavanju manifestacija a taj trošak je naveden pod zadaću na koju se odnosi. Troškovi ove aktivnosti se odnose na zakup domene, unos nove aktivnosti i prijevod teksta na njemački.

**Cilj aktivnosti:**

Promocija turističke ponude destinacije, komunikacija sa pratiteljima, povećanje broja posjeta

**Nositelji aktivnosti; TZ**

**Realizacija: 653,13**

**3.5. *Kreiranje i upravljanje bazama turističkih podataka (baza fotografija i video materijala)***

**Detaljan i precizan opis aktivnosti;**

Za potrebe informiranja,kreiranja promotivnih materijala, razvoja i održavanja internetskih stranica, kreiranja sadržaja na društvenim mrežama potreban nam je stalan priljev atraktivnih fotografija i video sadržaja ( od profesionalnih fotografija do manje profesionalnih ali živopisnih, svakodnevnih , spontano snimljenih ). Izdaci ove aktivnosti se odnose na organizaciju snimanja i otkup fotografija i video materijala. Fotografije i video materijala za ovu bazu dobili smo kroz druge zadaće programa, većinom se to odnosi na manifestacije te van toga nismo organizirali fotografiranja.

**Cilj aktivnosti;** kvalitetna i učinkovita promocija destinacije kontinuiranom dopunom baze fotografija i video materijala ponude, sadržaja i aktivnosti

**Nositelji aktivnosti; TZ**

**Realizacija; 0,00**

**3.6. Turističko-informativne aktivnosti**

***3.6.1. TIC***

**Detaljan i precizan opis aktivnosti:**

Tijekom glavne turističke sezone, svibanj-listopad, na lokaciji u Grabovcu organizira se rad TIC-a. Za te potrebe zaposlena su 2 djelatnika na određeno vrijeme Rad je organiziran cjelodnevno, praznicima i vikendom. Djelatnici u TIC-u su na usluzi kako našim gostima tako i iznajmljivačima, ugostiteljima, hotelima, kampovima … pružanjem informacija o sadržajima i uslugama u destinaciji i široj okolici kao i administrativna pomoć iznajmljivačima ( prijava i odjava gostiju, praćenje i slanje naloga za uplatu turističke pristojbe i sl. ).Izdaci TIC-a se odnose na plaće djelatnika, materijalne i nematerijalne izdatke, kao i manje investicijske zahvate na objektu. Djelatnice vode evidenciju broja posjeta gostiju TIC-u, te na kraju sezone podnose izvješće o radu od čega bi smo istaknuli slijedeće: najviše pitanja je vezano za posjet Nacionalnom parku, iza toga je ponuda u destinaciji, nedostatak su slaba ponuda aktivnosti kada je kišno vrijeme kao i mjesto za kupanje, na usluzi iznajmljivačima, objekt TIC-a nije adekvatan.

**Cilj aktivnosti;** pružanje informacija o svim sadržajima i uslugama u destinaciji i široj okolici, pružanje pomoći iznajmljivačima u radu s eVisitorom, kvalitetno upravljanje informacijama u destinaciji

**Nositelji aktivnosti; TZ**

**Realizacija: 15.332,04**

**3.6.2. Info punkt (totem) - Saborsko**

**Detaljan i precizan opis aktivnosti:**

Predmet projekta je bio vanjski (outdoor) interaktivni, multimedijalni sustav koji je namijenjen za oglašavanje i informiranje posjetitelja o ponudi destinacije.

Realizacija aktivnosti bila je vezana za sredstva Fonda za udružene turističke zajednice, kako nije dobivena potpora aktivnost nije provedena.

**Cilj aktivnosti:** opremanje destinacije multimedijalnim interpretacijskim centrom, sustavom koji pruža informacije o sadržajima i uslugama.

**Nositelji aktivnosti; TZ, JLS, HTZ**

**Realizacija: 0,00**

***3.6.3. Turistička signalizacija***

**Detaljan i precizan opis aktivnosti:**

Aktivnosti izrade i postavljanja turističke signalizacije spadaju u zadaće uređenja destinacije, na području općine Rakovica taj je proces konstantan, a od udruživanja 2022. godine tako je i u općini Saborsko. Većina troškova se odnosi na zamjenu uništene signalizacije (izrada i postavljanje novih znakova) te troškovi postavljanja preostale signalizacije u Saborskom. Također, ove godine smo izradili Idejni projekt ploča dobrodošlice i dobili suglasnost Hrvatskih cesta za postavljanje 2 reklamna panoa dobrodošlice u destinaciju Plitvičke doline ( lokacija Broćanac i Jezero u Saborskom), u 2025. godini slijedi izrada i postavljanje ploča.

**Cilj aktivnosti:**

Postavljanje turističke/smeđe signalizacije i reklamnih panoa na cijelom području zajednice radi se s ciljem označavanja i interpretiranja povijesnih i turističkih zanimljivosti, usmjeravanja prema kulturnim, povijesnim i turističkim zanimljivostima,obavještavanja sudionika u prometu o kulturnim, povijesnim, prirodnim i turističkim znamenitostima te ostalim objektima i sadržajima u naselju

**Nositelji aktivnosti; TZ, JLS**

**Realizacija: 10.188,00**

**4. DESTINACIJSKI MENADŽMENT**

***4.1. Turistički informacijski sustavi i aplikacije***

**Detaljan i precizan opis aktivnosti:**

U svakodnevnom radu djelatnicima TZ-a na raspolaganju je sustav eVisitor,portal putem kojega se obavljaju radnje kao što su unos novih obveznika, odjave obveznika, unos promjena ,dnevni uvid u stanje turističkog prometa i njegovo praćenje, praćenje naplate turističke pristojbe i turističke članarine i sl., te turističko informativni portal Croatia.hr koji na jednom mjestu prikazuje cjelovitu turističku ponudu Hrvatske. Obveza LTZ je ažuriranje poddomene destinacije koja obuhvaća dodavanje logotipova, fotografija, sadržaja i njegovih prijevoda, aktivnosti, manifestacija i sl. Veći dio aktivnosti se radi od strane djelatnica zajednice, za jedan dio (programsko,tehničke) korištene su usluge vanjskih, stručnih suradnika. Također, i u 2024.toj godini TZ je za iznajmljivače sa područja Zajednice uplatiti godišnju članarinu za aplikaciju mVisitor, aplikacija namijenjena za brzu prijavu gostiju putem scana pametnih uređaja.

**Cilj aktivnosti:**dnevno praćenje,unos i ažuriranje podataka, sudjelovanje u razvoju i upravljanju sustava davanjem prijedloga za njegovo unapređenje

**Nositelji aktivnosti: TZ**

**Realizacija: 2.265,75**

* 1. ***Upravljanje kvalitetom u destinaciji -* *suradnja, nagrađivanje, razvoj izvrsnosti – podizanje kvalitete ponude u destinaciji***

**Detaljan i precizan opis aktivnosti:**

Za dionike u turizmu u suradnji s TZO Plitvička jezera i TZG Slunja organizirali smo edukativnu radionicu sa temom Kako se istaknuti u destinaciji sa sve većim brojem konkurencije. Iznajmljivači su imali mogućnost i ove godine prijaviti se za sufinanciranje fotografiranja smještaja. Organiziran je edukativni izlet u Prag i okolicu gdje je TZ-a financirala cijenu prijevoza iznosom od 6.775,00 eur. Na kraju godine družili smo se na Božićnom domjenku čiji su ukupni troškovi iznosili 5.706,86 eur (glazba i hrana za sudionike)

**Cilj aktivnosti:**

Praćenje trendova na turističkom tržištu i unapređenje znanja, bolja vidljivost objekata s naglaskom na fotografiji, povezivanje dionika

**Nositelji aktivnosti: TZ**

**Realizacija: 15.306,71**

* 1. ***Poticanje na očuvanje i uređenje okoliša* - *aktivnosti uređenja mjesta***

**Detaljan i precizan opis aktivnosti:**

Područje zajednice izrazito je turističko i u skladu s tim u obvezi smo svakodnevno voditi brigu o općoj slici koju ostavljamo na goste koji nas posjete; hortikulturno uređenje, čistoća , turistička signalizacija, turističke table na ulazima u naselja, dostupnost informacija.

U suradnji sa udrugama i ustanovama te javnim poduzećima sa područja općine Rakovica uspješno je održana (po sudionicima i količini prikupljenog otpada ) eko akcija Zelena čistka, izrađena je i postavljena kućica za knjige, u sklopu akcije Hrvatska prirodno tvoja posađene su sadnice stabla tilia cordata na lokalitetu Speleona u Novoj Kršlji, podržane akcije čišćenja kanjona rijeke Korane u organizaciji Ekološke udruge Čuvari Korane pokrivanje troškova hrane i pića za sudionike.

**Cilj aktivnosti;** poboljšanje uvjeta boravka turista i povećanje zadovoljstva ponudom destinacije kroz kvalitetu usluge, funkcioniranje i dostupnost službi

**Nositelj aktivnosti;TZ, JLS**

**Realizacija: 2.265,75**

**6. ADMINISTRATIVNI POSLOVI**

***6.1. Plaće***

Plaće zaposlenika lokalne turističke zajednice; neto, porez, doprinosi, nematerijalni troškovi: prijevoz na posao, dnevnice, regres,božićnica, paušal prehrana.Shodno zakonskim propisima, troškovi za plaće radnika zaposlenih u turističkoj zajednici ne smiju prelaziti 40% ukupnih prihoda turističke zajednice, što u 2024. godini iznosi 21,52 %.

**Realizacija: 78.619,72**

***6.2. Materijalni troškovi***

Troškovi funkcioniranja ureda turističke zajednice ( režijski troškovi, zakup prostora, uredska oprema i materijal, troškovi platnog prometa, troškovi poštarine, stručnog usavršavanja zaposlenika, servis i održavanje službenog vozila i sl. )

**Realizacija: 19.019,24**

***6.3. Tijela turističke zajednice***

Naknada za obavljanje aktivnosti članovima tijela turističke zajednice, Turističko vijeće i Skupština

**Realizacija: 1.735,53**

**REKAPITULACIJA**

**Ukupni prihodi** (sa prenesenim prihodima) za razdoblje 01.01.-31.12.2024. iznose 365.259,12 eur, **ukupni** **rashodi** iznose 345.844,04 eur što predstavlja višak prihoda od 19.415,08 eur. Višak prihoda se koristi za redovno poslovanje zajednice u novoj poslovnoj godini.

**UPITNIK O FUNKCIONIRANJU SUSTAVA FINANCIJSKOG UPRAVLJANJA I KONTROLE ZA 2024. GODINU**

Na temelju važećeg Pravilnika o sustavu upravljanja i kontrole te izradi i izvršavanju financijskih planova neprofitnih organizacija, zakonski predstavnik neprofitne organizacije obvezan je svaku godinu provesti samoprocjenu učinkovitosti i djelotvornosti funkcioniranja sustava financijskog upravljanja i kontrole. Samoprocjena se provodi popunjavanjem Upitnika, a potom je potrebno izvijestiti najviše tijelo neprofitne organizacije. Stoga se materijalima prilaže i Upitnik o funkcioniranju sustava financijskog upravljanja i kontrole za 2024. godinu.

**KRATKA ANALIZA I OCJENA IZVRŠENJA PROGRAMA RADA**

Realizacija rashoda bila je u skladu sa planiranim aktivnostima iz Godišnjeg programa rada za 2024. godinu. Promjene povećanja aktivnosti i trošenja sredstava obavljene su shodno stvarnim obvezama koje su nastale kao posljedica što kvalitetnije realizacije a prateći dinamiku priljeva prihoda.

Godišnja financijska izvješća,obrasci PR-RAS-NPF ( Izvještaj o prihodima i rashodima za 2024. godinu ) te BIL-NPF Bilanca na dan 31.12.2024. sastavljena su u skladu sa stanjem u poslovnim knjigama Turističke zajednice područja Plitvičke doline i pokazuju ispravno i vjerodostojno stanje.

Aktivnosti TZ-u 2024. godini bile su sadržajne i u skladu sa Godišnjim programom rada, sve preuzete financijske obveze na vrijeme podmirene, aktivno se prate potraživanja i njihova naplata, a Turistička zajednica kroz cijelu godinu likvidna.

Predsjednik TZ

Mihovil Bićanić, univ.bacc.ing.traff.