**Z A P I S N I K**

s 3. sjednice Općinskog vijeća Općine Rakovica održane 19. kolovoza 2025. godine u vijećnici Općine Rakovica, Rakovica 7, s početkom u 15,00 sati.

Nazočni vijećnici: Zoran Luketić, Ante Franjković, Mihovil Špehar, Davor Salopek, Josipka Vuković, Ivana Hodak, Dražen Brajdić i Semir Čović.

Ostali nazočni: Mihovil Bićanić, općinski načelnik, Matea Brozinčević, službenik ovlašten za privremeno obavljanje poslova pročelnika, Ana Marija Žafran, administrativni tajnik u svojstvu zapisničara.

Predsjednik Općinskog vijeća Zoran Luketić otvara 3. sjednicu, pozdravlja nazočne, konstatira da je na sjednici nazočno 8 vijećnika te da postoji kvorum pa se prelazi na

UTVRĐIVANJE DNEVNOG REDA:

1. *Vijećnička pitanja i prijedlozi*
2. *Usvajanje zapisnika s 2. sjednice Općinskog vijeća*
3. *Odluka o izradi izmjene i dopune Prostornog plana uređenja Općine Rakovica*
4. *Odluka o imenovanju članova Općinskog povjerenstva za procjenu šteta od prirodnih nepogoda Općine Rakovica*
5. *Odluka o prodaji poljoprivrednog zemljišta*
6. *Odluka o prodaji građevisnkog zemljišta*

ZAKLJUČAK: Predloženi dnevni red 3. sjednice Općinskog vijeća Općine Rakovica prihvaća se jednoglasno s 8 glasova ZA, 0 glasova PROTIV i 0 SUZDRŽANIH glasova.

1. **Vijećnička pitanja i prijedlozi**

Vijećnik Semir Čović postavlja pitanje u vezi zagađenja Korane.

Općinski načelnik obavještava kako se čekaju rezultati testiranja uzetih uzoraka vode kao i izvješće o nadzoru provedenom na farmi u Sadilovcu za koju se sumnja da je izvor zagađenja.

Vijećnik Semir Čović govori kako ima informaciju da se trenutno u Starom Grabovcu izvodi rekonstrukcija vodovoda te da mještane zanima hoće li radovi ići i prema Staroj Kršlji.

Općinski načelnik odgovara kako su ti radovi dio priprema za projekt izgradnje novog vodovoda na tom području, koji će se prijaviti na Fond. Dodaje da će radovi prema Staroj Kršlji krenuti tek nakon dobivanja sredstava od Fonda.

Vijećnik Davor Salopek dodaje kako se rekonstrukcija vodovoda u Starom Grabovcu provodi kako bi se riješili prekomjerni gubici vode koji su se ostvarivali.

Predsjednik Zoran Luketić postavlja pitanje u vezi radova na CGO Babina Gora te početku rada odlagališta u Pavlovcu.

Općinski načelnik odgovara kako se početak rada odlagališta u Pavlovcu očekuje u prosincu ove godine, a probni rad CGO Babina Gora trebao bi krenuti početkom iduće godine.

Vijećnik Semir Čović moli da se nasipa Put prema Perlincu u Lipovcu.

Vijećnik Davor Salopek postavlja pitanje u vezi radova na dječjem vrtiću u Selištu.

Općinski načelnik odgovara kako je proveden postupak javne nabave i zaprimljena je jedna ponuda u vrijednosti 1.960.000,00 EUR što je značajno više od očekivanog zbog čega je natječaj poništen te objavljen novi. Čekaju se rezultati novog natječaja.

Kako nema drugih pitanja i prijedloga Predsjednik zaključuje prvu točku dnevnog reda.

1. **Usvajanje zapisnika s 2. sjednice Općinskog vijeća**

Zapisnik s 2. sjednice Općinskog vijeća vijećnici su zaprimili uz poziv na 3. sjednicu, u skraćenom pismenom obliku, pa Predsjednik isti daje na raspravu.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se zapisnik s 2. sjednice Općinskog vijeća.

1. **Odluka o izradi izmjene i dopune Prostornog plana uređenja Općine Rakovica**

Predstavnica po ovoj točki Matea Brozinčević objašnjava kako započinju desete izmjene i dopune Prostornog plana uređenja Općine Rakovica. Dodaje kako je Općina dobila pozitivno mišljenje Karlovačke županije o studiji utjecaja na okoliš, što je preduvjet za pokretanje postupka izrade izmjena i dopuna Prostornog plana, a usvajanje Odluke o izradi izmjene i dopune Prostornog plana uređenja Općine Rakovica je prvi korak u tom postupku.

Općinski načelnik dodaje kako je planirano prikupljanje zahtjeva za prenamjenu zemljišta do kraja rujna ove godine.

Zoran Luketić pita je li trebalo u Odluci navesti izmjene.

Gđa. Brozinčević odgovara kako su se inače uvijek navodile izmjene, no uveden je novi tzv. ePlan kod kojeg se kroz aplikaciju unose izmjene, na temelju kojih se zatim generira dokument.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Odluka o izradi izmjene i dopune Prostornog plana uređenja Općine Rakovica.

1. **Odluka o imenovanju članova Općinskog povjerenstva za procjenu šteta od prirodnih nepogoda Općine Rakovica**

Predstavnik po ovoj točki je Općinski načelnik koji objašnjava kako je Općina zaprimila od Hrvatskog centra za potresno inženjerstvo (HCPI) mišljenje kako bi trebalo osnovati povjerenstvo za procjenu šteta od prirodnih nepogoda za područje Općine Rakovica. Sukladno tome, ovom Odlukom predlažu se članovi navedenog povjerenstva.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Odluka o imenovanju članova Općinskog povjerenstva za procjenu šteta od prirodnih nepogoda Općine Rakovica.

1. **Odluka o prodaji poljoprivrednog zemljišta**

Predstavnik po ovoj točki je Općinski načelnik koji navodi kako je riječ o poljoprivrednim zemljištima u suvlasništvu Općine, za koje je Općina zaprimila od mještana upite za otkupom. Navodi kako su za navedena zemljišta izrađeni procjembeni elaborati za koje je od Zajedničkog procjeniteljskog povjerenstva Karlovačke županije zaprimljeno pozitivno mišljenje. Općinski načelnik na web stranici katastra pokazao je predmetne čestice.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Odluka o prodaji poljoprivrednog zemljišta.

1. **Odluka o prodaji građevinskog zemljišta**

Predstavnica po ovoj točki Matea Brozinčević pojašnjava kako je ova Odluka o prodaji građevinskog zemljišta izglasana na prethodnoj sjednici Općinskog vijeća, no u međuvremenu je od Zajedničkog procjeniteljskog povjerenstva Karlovačke županije zaprimljeno pozitivno mišljenje na procjembeni elaborat za građevinsko zemljište na kojem se nalazi tzv. „Cukina kuća”. Dodaje kako je riječ o zemljištu u stopostotnom vlasništvu Općine. Također, navodi kako je Općina zaprimila nekoliko upita u vezi navedene kuće, zbog čega se to građevinsko zemljište dodaje u Odluku o prodaji. Gđa. Brozinčević dodaje kako se, u odnosu na prethodno izglasanu Odluku o prodaji građevinskog zemljišta, u zaglavlju ove Odluke dodatno mijenja članak Odluke o raspolaganju nekretninama, budući da je na prethodnoj sjednici Općinskog vijeća donesena nova.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Odluka o prodaji građevinskog zemljišta.

Kako nije bilo daljnje rasprave 3. sjednica Općinskog vijeća Općine Rakovica završava u 15:30 sati.

Zapisnik vodila Predsjednik Općinskog vijeća

Ana Marija Žafran Zoran Luketić, bacc.oec.