**OBRAZLOŽENJE POLUGODIŠNJEG IZVJEŠTAJA**

**O IZVRŠENJU PRORAČUNA ZA 2025. GODINU**

Polugodišnji izvještaj o izvršenju Proračuna Općine Rakovica za razdoblje od 01.01.2025. – 30.06.2025. godine (dalje u tekstu: Izvještaj) izrađen je u skladu s odredbama Zakona o proračunu (''Narodne novine'', broj 144/21), te Pravilnika o polugodišnjem i godišnjem izvještaju o izvršenju proračuna (''Narodne novine'', broj 24/13, 102/17, 01/20, 147/20 , 144/21 i 85/23).

Proračun Općine Rakovica za 2025. godinu (dalje u tekstu: Proračun) sa projekcijama za 2026. i 2027. godinu usvojen je na 35. sjednici Općinskog vijeća Općine Rakovica održanoj 23. prosinca 2024. godine i objavljen u ''Službenom glasniku Općine Rakovica'' broj 18/2024 – godina izdavanja 2024. od 23. prosinca 2024. godine.

**IZVRŠENJE PRORAČUNA OPĆINE RAKOVICA OD 01.01.2025. DO 30.06.2025.**

U izvještajnom razdoblju ostvareno je oko 39% od planiranih ukupnih prihoda ukupno u visini 1.719.906,82 eura te 18,06 % od planiranih ukupnih rashoda što je iznos od 1.678.492,54 eura.

Sukladno ostvarenim prihodima i rashodima poslovanja u izvještajnom razdoblju, ostvareni višak prihoda poslovanja u odnosu na rashode za nabavu nefinancijske imovine iznosio je 41.414,28 eura, no uzimajući u obzir prenesena sredstva iz 2023. godine koja predstavljaju višak prihoda poslovanja i iznose 736.010,34 eura, rezultat poslovanja Općine Rakovica na dan 30.06.2024.godine predstavlja višak prihoda u ukupnom iznosu od 777.424,62 eura te se kao takva prenose u buduće razdoblje.

U nastavku slijedi obrazloženje Općeg i Posebnog dijela Proračuna za prvo polugodište 2025. godine.

**I. OBRAZLOŽENJE OPĆEG DIJELA PRORAČUNA**

Prihodi i primici Proračuna Općine Rakovica u 2025. godini ostvareni su kroz prihode poslovanja u visini 1.719.906,82 eura i prihode od prodaje nefinancijske imovine u visini 8.113,54 eura , dok su rashodi i izdaci realizirani kroz rashode poslovanja u visini 1.199.076,69 eura i rashode za nabavu nefinancijske imovine u visini 479.415,85 eura.

**A. RAČUN PRIHODA I RASHODA**

Račun prihoda i rashodi prema ekonomskoj klasifikaciji prikazuje podatke prihoda i primitaka po prirodnim vrstama te rashode i izdatke prema ekonomskoj namjeni za koju služe, kao što se

navodi u nastavku.

**1. PRIHODI I RASHODI PREMA EKONOMSKOJ KLASIFIKACIJI**

**1.1. PRIHODI PREMA EKONOMSKOJ KLASIFIKACIJI**

*PRIHODI POSLOVANJA*, u razdoblju od 01.01. do 30.06.2025. godine ostvareni su u ukupnom iznosu od 1.719.906,82 eura što je ostvarenje oko 22,83 % od godišnjeg plana i bez značajnih odstupanja u odnosu na isto razdoblje 2024. godine. Obrazloženje izvršenja prihoda do 30.06.2025. godine navodi se u nastavku.

***Prihodi od poreza*** ostvareni su u visini 528.355,15 eura što je oko 25% ostvarenja godišnjeg plana i bez značajnijih promjena u odnosu na isto razdoblje lani. Najznačajniji prihodi od poreza evidentirani su od poreza na dohodak od nesamostalnog rada u iznosu od 458.892,72 , poreza na promet nekretnina u iznosu od 55.191,17 eura te poreza na promet ( bezalkoholnih i alkoholnih pića )gdje je evidentirano 14.271,26 eura.

***Pomoći iz inozemstva i od subjekata unutar općeg proračuna*** ostvareni su u visini 792.097,77 eura što je oko 18,33% ostvarenja godišnjeg plana i značajno povećanje u odnosu na isto razdoblje lani. Povećanje prihoda evidentirano je od tekućih pomoći proračunu iz drugih proračuna u iznosu od 174.239,87 , te od kapitalnih pomoći u iznosu od 541.527,40 eura. Najznačajniji priljev pomoći je kapitalna pomoć za sanaciju od potresa.

***Prihodi od imovine*** ostvareni su u visini od 56.812,96 eura što je 17,5 % ostvarenja godišnjeg plana i preko 150 % više u odnosu na isto razdoblje lani.

***Prihodi od upravnih i administrativnih pristojbi***, pristojbi po posebnim propisima i naknadama, ostvareni su u visini 317.805,99 eura što je oko 37% ostvarenja godišnjeg plana i oko 12% manje u odnosu na isto razdoblje lani, najznačajnije smanjenje evidentirano je od komunalnog doprinosa gdje je zabilježeno 1.684,20 eura odnosno oko 90 % manji priljev. Povećanje se bilježi na stavkama upravnih i administrativnih pristojbi te vodnog doprinosa.

***Prihodi od prodaje proizvoda i robe te pruženih usluga i prihodi od donacija*** ostvareni su u visini 9.972,44eura što je oko 40% ostvarenja godišnjeg plana i oko 30% više u odnosu na isto razdoblje lani.

***Kazne, upravne mjere i ostali prihodi*** koji se u najvećem omjeru odnose na prihode od troškove ovrha, ostvareni su u visini 6.748,97 eura što značajnije povećanje u odnosu na planirane prihode.

***Prihodi od prodaje neproizvedene dugotrajne imovine*** ostvareni su u visini 8.113,54 eura te u odnosu na isto razdoblje lani bilježi se znatno povećanje.

***Prihodi od prodaje proizvedene dugotrajne imovine*** planirana su u visini 9.327,00 eura te u ovom izvještajnom razdoblju nisu ostvarena.

**1.2. RASHODI PREMA EKONOMSKOJ KLASIFIKACIJI**

***RASHODI POSLOVANJA*,** u razdoblju od 01.01. do 30.06.2025. godine realizirani su u ukupnom iznosi od 1.199.076,69 eura što je oko 32% ostvarenja od godišnjeg plana i oko 80% više nego realizirani rashodi poslovanja u 2024. godini. Obrazloženje izvršenja rashoda do 30.06.2025. godine navodi se u nastavku.

***Rashodi za zaposlene*** realizirani su u visini 204.996,69 eura što je oko 80% više u odnosu na isto razdoblje lani i ok 34% izvršenja godišnjeg plana. Povećanje ove vrste rashoda odnosi se na povećanje plaća te za ostale rashode za zaposlene u koje se ubrajaju isplate materijalnih prava djelatnika koje su uvećane za 11% u odnosu na isto razdoblje lani.

***Materijalni rashodi*** realizirani su u visini 561.028,80 eura što je 74% više nego realizirana sredstva u prvom polugodištu 2024. godine te 44% izvršenja godišnjeg plana, neka od značajnijih povećanja materijalnih rashoda evidentirana su za rashode energije, za rashode za usluge tekućeg i investicijskog održavanja, usluge promidžbe i informiranja, intelektualne i osobne usluge te ostale usluge te ostali rashodi.

***Financijski rashodi*** realizirani su u visini 2.295,08 eura što je oko 8% manje nego realizirana sredstva u prvom polugodištu 2024. godine i oko 22% izvršenja godišnjeg plana.

***Subvencije*** trgovačkim društvima u javnom sektoru nisu realizirane u polugodišnjem izvještajnom razdoblju.

***Pomoći dane u inozemstvo i unutar općeg proračuna*** realizirane su u visini 7.593, 33 eura što je značajno više nego u odnosu na realizirana sredstva u istom razdoblju lani , te oko 4 % izvršenja godišnjeg plana.

***Naknade građanima i kućanstvima na temelju osiguranja i druge naknade*** isplaćene su u visini 162.628,62 eura što je oko 74 % više u odnosu na isto razdoblje lani te oko 18 % izvršenje godišnjeg plana, radi se o povećanju isplaćenih naknada građanima i kućanstvima u novcu kroz sufinanciranje predškolskog odgoja i obrazovanja gdje se jedan dio cijene smještaja djece u vrtiću sufinancira iz fiskalne održivosti prema Odluci od dodjeli sredstva za fiskalnu održivost dječjih vrtića za pedagošku godinu 2024/2025 koju je donijela Vlada RH, te povećanje isplata jednokratnih pomoći za opremu novorođenčadi.

***Ostali rashodi*** realizirani su u visini 260.534,17eura što je oko 50% više u odnosu na isto razdoblje lani i oko 35% izvršenja od godišnjeg plana, ostali rashodi obuhvaćaju realizirana sredstva za tekuće donacije u novcu, isplaćenih klubovima, udrugama, neprofitnim organizacijama i sl., te obuhvaćaju realizirana sredstva kapitalnih donacija neprofitnim organizacijama odnosno župi u Rakovici za stolariju župnog dvora kao i kapitalne pomoći trgovačkim društvima u javnom sektoru kao pomoć za sustav odvodnje za koja su isplaćena značajno više sredstava nego u 2024. godini.

***Rashodi za nabavu neproizvedene dugotrajne imovine*** planirani su u visini 3.318,00 eura no do kraja prvog polugodišta tekuće godine, nisu realizirana.

***Rashodi za nabavu proizvedene dugotrajne imovine*** realizirana su u visini 298.964,09 eura što je značajno povećanje u odnosu na isto razdoblje lani i 20% izvršenja od godišnjeg plana. Na kontima rashoda evidentirano je povećanje rashoda i to za nabavu opreme za održavanje i zaštitu poput odbojne ograde u naseljima na području općine Rakovica, nabavu uređaja, strojeva i opreme za ostale namjene, ulaganje u računalne programe te ulaganje u izradu projektne i druge dokumentacije kao preduvjet za ulaganje u investicijske projekte.

***Rashodi za dodatna ulaganja na nefinancijskoj imovini*** - planirana su iznosu od 4.061.036,37 eura a ostvarena u iznosu od 180.451,76 eura do kraja polugodišta što je izvršenje od 4,44 % godišnjeg plana.

**2. PRIHODI I RASHODI REMA IZVORIMA FINANCIRANJA**

Izvještaj općeg dijela proračuna, Prihodi i rashodi prema izvorima prikazuje klasifikaciju izvora financiranja prihoda i primitaka iz kojih se podmiruju rashodi i izdaci određene vrste i namjene također podijeljenih prema izvorima financiranja.

Najveći udio u ostvarenim prihodima je prihod od poreza u iznosu od 528.355,15 eura , prihodi od nefinancijske imovine u iznosu od 51.698,65 što je čak 69 % godišnjeg ostvarenja plana, Prihodi od komunalne naknade , te pomoći iz državnog proračuna u iznosu od 792.097,77 eura sa preko 300 % većim iznosom nego prethodne godine.

**3. PRIHODI I RASHODI PREMA FUNKCIJSKOJ KLASIFIKACIJI**

Izvještaj Prihodi i rashodi prema funkcijskoj klasifikaciji daje uvid u rashode iskazane prema krajnjoj namjeni. U Proračunu Općine Rakovica za 2025. godinu iskazana su sredstva utrošena za određenu namjenu poput rashodi za opće javne usluge, javni red i sigurnost, ekonomski poslovi, zaštita okoliša, usluge unapređenja stanovanja i zajednice, rashodi za rekreaciju, kulturu i religiju, obrazovanje te socijalnu zaštitu.

**B. RAČUN ZADUŽIVANJA/FINANCIRANJA**

U Polugodišnjem izvještaju o izvršenju Proračuna Općine Rakovica za razdoblje od 01.01.2025. – 30.06.2025. godine nisu iskazane tablice izvršenja izvještaja Računa financiranja prema ekonomskoj klasifikaciji te prema izvorima budući da Općina Rakovica u izvještajnom razdoblju nije imala primitke od financijske imovine i zaduživanja kao ni izdatke za financijsku imovinu i otplatu zajmova.

**II. OBRAZLOŽENJE POSEBNOG DIJELA PRORAČUNA**

Posebni dio proračuna obuhvaća Izvještaj o izvršenju po organizacijskoj klasifikaciji i Izvještaj o izvršenju po programskoj klasifikaciji od kojih svaki iskazuje podatke iz godišnjeg plana i izvršenja za izvještajno razdoblje.

**1. ORGANIZACIJSKA KLASIFIKACIJA**

Temeljem Pravilnika o proračunskim klasifikacijama (''Narodne novine '' broj 26/10, 120/13 i 01/20, 85/23) organizacijska klasifikacija sadrži povezane i međusobno usklađene cjeline proračuna koje odgovarajućim materijalnim sredstvima ostvaruju postavljene ciljeve. Izvršenje po organizacijskoj klasifikaciji iskazuje se po definiranim razdjelima u Proračunu Općine Rakovica – Predstavnička tijela, Izvršna tijela te Jedinstveni upravni odjel.

**2. PROGRAMSKA KLASIFIKACIJA**

Programska klasifikacija daje jasniji uvid u planirane i izvršene rashode po programima,

aktivnostima i projektima – tekućim i kapitalnim.

**Razdjel 001 – Predstavnička tijela: Glava 00101 – Predstavnička tijela** u sklopu kojega rashodi iznose oko 11% realizacije u odnosu na godišnji plan, a obuhvaća:

Program 1001 – Općinsko vijeće obuhvaća rashode za Aktivnost : Troškovi rada općinskog vijeća, realiziranih u visini 2.005,15 eura za naknade za rad članova Općinskog vijeća i troškove reprezentacije.

Program 1002 – Odbori i povjerenstva obuhvaća rashode za Aktivnost: Troškovi radnih tijela općinskog vijeća te nisu evidentirani u polugodišnjem izvještaju.

Program 1003 – Političke stranke obuhvaća rashode za Aktivnost: Tekuće donacije političkim strankama, realiziranih u visini 800,01 eura sukladno zakonskim odredbama, te obuhvaća rashode za Tekući projekt: Izbori i referendumi za koje su realizirani rashodi za reprezentaciju izbornog povjerenstva i biračkih odbora u visini 10.505,61 eura.

Program 1004 – Mjesni odbori obuhvaća rashode za Aktivnost: Mjesni odbor Selište Drežničko, realiziranih u visini 563,09 eura za rashode reprezentacije, materijalne rashode te rashode za energiju. Obuhvaća i rashode za Aktivnost: Mjesni Odbor Rakovica, koji su realizirani u ovom izvještajnom razdoblju u iznosu od 168,40 eura, zatim rashode za Aktivnost: Mjesni odbor Čatrnja koji su realizirani u visini 242,11 eura, te rashodi za Aktivnost: Mjesni odbor Drežnik Grad obuhvaćaju realizirane rashode za troškove reprezentacije, materijalne te rashode za energiju u iznosu od 557,70 eura. Tekući projekt: Izbori u ovom izvještajnom razdoblju nisu evidentirani rashodi na navedenoj stavci.

**Razdjel 002 – Izvršna tijela: Glava 00201 – Izvršna tijela** u sklopu kojega rashodi iznose oko 32% realizacije u odnosu na godišnji plan, a obuhvaća:

Program 2001 – Općinski načelnik obuhvaća rashode po aktivnostima i projektima, od čega su u sklopu Aktivnosti: Plaće i doprinosi realizirani rashodi za bruto plaće i doprinose u visini 20.035,78 eura, u sklopu Aktivnosti: Rashodi za redovan rad realizirani su u visini 61.381,02 eura i evidentirani su iz različitih izvora financiranja te različitih vrsta rashoda, pojedinačno navedenih u tablici Izvještaja. U sklopu Aktivnosti: Otplata Kredita te Proračunska zaliha nije bilo evidentirane realizacije sredstava.

U Kapitalnom projektu K100001 Uredska oprema, Namještaj i uređaji realizirana su sredstva u iznosu od 1.250,00 eura.

**Razdjel 005 – Jedinstveni upravni odjel: Glava 00501 – Jedinstveni upravni odjel** u sklopu kojega rashodi iznose oko 17 % realizacije u odnosu na godišnji plan, a obuhvaća:

Program 5001 – Javna uprava i administracija obuhvaća rashode za Aktivnost: Stručno, administrativno i tehničko osoblje u sklopu koje je realizirano 95.054,05 eura za rashode plaća, doprinose za obvezno zdravstveno osiguranje, ostale rashode za zaposlene te materijalnih rashoda poput službenih putovanja, naknade za prijevoz na posao i s posla, stručna usavršavanja zaposlenika i druge vrste rashoda navedenima u tablici Izvještaja. U sklopu ovog programa ubrajaju se i rashodi za Aktivnost: Troškovi redovnog rada u visini 73.022,20 eura realizirane za redovne rashode poslovanja ureda Jedinstvenog upravnog odjela te ostale režijske i druge troškove koji su realizirani iz različitih izvora financiranja ovisno o raspoloživosti po pojedinom izvoru, te su također uključeni rashodi u sklopu programa Tekući projekt: Nabava opreme i druge imovine realizirani su rashodi za nabavu uređaja, strojeva i opreme za ostale namjene u visini 5.680,56 eura .

U sklopu ostalih Aktivnosti i koju su također planirani unutar ovog programa, nije bilo evidentirane realizacije sredstava.

Program 5002 – Organiziranje i provođenje zaštite i spašavanja obuhvaća rashode za Aktivnost: Redovna djelatnost vatrogastva u sklopu koje su realizirani rashodi u visini 77.791,49 eura kroz tekuće donacije. Aktivnost: Redovna djelatnost civilne zaštite i službe spašavanja unutar koje su evidentirani rashodi u visini 2.500,00 eura kroz tekuće donacije HGSS službi. U sklopu ovog programa ubrajanju se i rashodi za Aktivnost: Djelatnost lovstva i zaštite divljači u kojem je ostvareno 2.000,00 eura rashoda za uredski materijal i ostale materijalne rashode.

Program 5003 – Razvoj sporta i rekreacije obuhvaća rashode za Aktivnost: Poticanje razvoja sporta i rekreacije kroz tekuće donacije sportskim klubovima, koje su realizirane sveukupno u visini 14.000,00 eura. U sklopu Aktivnosti: Sportska natjecanja i manifestacije zabilježena je realizacija u visini 447,90 eura planiranih rashoda.

Program 5004 – Socijalna i humanitarna skrb obuhvaća rashode za Aktivnost: Socijalni program: obitelj i djeca gdje je za naknade obiteljima za opremu novorođenčadi realizirano 19.630,00 eura ili 76,98 % realizacije godišnjeg plana te u sklopu Aktivnosti: Socijalni program – stanovanje za naknade za troškove stanovanja realizirano je 320,00 eura. Aktivnost : Socijalni program – jednokratne novčane pomoći realizirano je 11.120,00 eura.

U sklopu Tekućeg projekta: Socijalna uključenost – projekt ''Zaželi'' realizirana su sredstva u visini 85.746,71 eura za planirane rashode u sklopu provedbe projekta. Pod Aktivnosti : Pomoć stanovništvu koje nije obuhvaćeno redovnim socijalnim programom nije evidentirana realizacija.

Program 5005 – Razvoj civilnog društva obuhvaća rashode za Aktivnost: Donacije udrugama i religijskim zajednicama, gdje je za tekuće donacije u novcu realizirano 14.210,40 eura za redovan rad udruga, religijskih zajednica i sl. U sklopu ovog programa, unutar Aktivnosti: Manifestacije i razna događanja realizirana su sredstva u visini 2.784,25 eura.

Program 5008 – Predškolski odgoj i obrazovanje obuhvaća rashode za Aktivnost: Rad predškolskog odgoja i obrazovanja u sklopu koje su realizirana sredstva u visini 109.785,33 eura za sufinanciranje smještaja djece u dječji vrtić te sufinanciranja troškova predškolskog obrazovanja. Sredstva su ostvarena u postotku od preko 60 % od planiranog. Osjetno povećanje zbog podizanja ekonomske cijene smještaja djece u vrtiću.

Program 5009 – Školsko obrazovanje obuhvaća rashode za Aktivnost: Osnovnoškolsko obrazovanje gdje realizirana sredstva iznose 10.444,86 eura za poticanje rada školske ustanove kroz tekuće pomoći i sufinanciranje prijevoza učenika, zatim obuhvaća Aktivnost: Srednjoškolsko obrazovanje za koje realizacija sredstava iznosi 9.513,32 eura a odnosi se na rashode tekućih pomoći srednjim školama, sufinanciranje prijevoza učenika te isplatu stipendija, a u sklopu Aktivnost: Visokoškolsko obrazovanje realizirana su sredstva u visini 8.623,44 eura također kroz isplatu stipendija i sufinanciranje cijene prijevoza studenata.

Program 5010 – Razvoj turizma obuhvaća rashode za Aktivnost: Poticanje razvoja turizma koje su realizirane u visini 188.041,64 eura za poticanje razvoja turizma kroz tekuće donacije za razvoj turizma u destinaciji i tekuće donacije JU Baraćeve špilje. Za Kapitalni projekt: Mapiranje ulica do kraja izvještajnog razdoblja nije evidentirana realizacija.

Program 5011 – Jačanje gospodarstva obuhvaća rashode za Aktivnost: poticanje razvoja poljoprivrede, Aktivnost : Poticanje razvoja poduzetničkih djelatnosti te Aktivnost: LAG LIKA, evidencije rashoda po aktivnostima u sklopu programa, nije bilo.

Program 5012 – Promicanje i razvoj kulture nema evidentirane realizacije sredstava do kraja prvog polugodišta izvještajnog razdoblja, po planiranim aktivnostima u sklopu ovog programa.

Program 5013 – Razvoj i upravljanje sustavom vodoopskrbe, odvodnje i zaštite voda obuhvaća rashode za Aktivnost: Osiguranje opskrbe vodom, realizirana sredstva u visini 25.390,63 eura, odnose se na kapitalne pomoći trgovačkom društvu u javnom sektoru za program smanjenja gubitaka vode.

Program 5014 – Zaštita okoliša evidentirana je realizacija u Aktivnost: Monitoring odlagališta otpada, obuhvaća rashode u visini 750,00 eura za usluge izračuna raspoloživog kapaciteta odlagališta otpada. Po ostalim planiranim aktivnostima i projektima u sklopu programa realizirano je 9.099,95 eura rashoda za Tekući projekt Uređenje odlagališta otpada te Tekući projekt Zelena urbana obnova.

Program 5015 – Održavanje komunalne infrastrukture obuhvaća rashode za Aktivnost: Održavanje nerazvrstanih cesta realiziranih u visini 163.779,49 eura kroz usluge tekućeg i investicijskog održavanja te čišćenja snijega s prometnica, obuhvaća rashode za tekuće i investicijsko održavanje javnih površina uz šetnice, trgove i sl., 19.973,75 eura, zatim u sklopu Aktivnosti: Održavanje javne rasvjete realizirani su rashodi u visini 45.134,95 eura kroz redovna održavanja i rashode mjesečnog najma LED lampi javne rasvjete, u sklopu Aktivnosti: Održavanje groblja i mrtvačnica realizirana su sredstva u visini 1.440,00 eura, u sklopu Aktivnosti: Održavanje građevina javne odvodnje i oborinskih voda nisu realizirana sredstva, u sklopu Aktivnosti: Održavanje čistoće javnih površina realizirana su sredstva u visini 13.617,79 eura za odvoz i čišćenje otpada, te u sklopu Aktivnosti: Održavanje poljskih puteva gdje je evidentirana realizacija u iznosu od 107.153,72 eura što je 92 % od godišnjeg plana.

Program 5016 – Ostale potrebe komunalnog gospodarstva obuhvaća rashode za Aktivnost: Održavanje i uređenje javnih površina, koji su realizirani u visini 3.750,00 eura i odnose se na postavljanje i skidanje razne dekoracije povodom blagdana i manifestacija, u sklopu Aktivnosti: Zbrinjavanje napuštenih životinja i lešina za kroz mjesečni paušal, realizirana sredstva iznose 8.769,37 eura, u sklopu Aktivnosti: Distribucija vode kućanstvima, za usluge dopremu tehničke vode kućanstvima bez pitke vode realizirano je 1.305,99 eura, u sklopu Aktivnosti: Prava hrvatskih branitelja realizirani rashodi sufinanciranja grobnih mjesta pokojnim hrvatskim braniteljima nisu realizirani rashodi, te u sklopu Aktivnosti: Sterilizacija i kastracija pasa i mačaka, realizirani rashodi veterinarskih usluga ali i povrata naknade za troškove sterilizacije ili kastracije, sveukupno iznose 720,00 eura, u sklopu ostalih aktivnosti unutar ovoga program nije evidentirana realizacija sredstava.

Program 5017 – Prostorno uređenje i unaprjeđenje stanovanja obuhvaća rashode za Kapitalni projekt: Prostorni plan uređenja te Urbanistički plan uređenja, te za te projekte nije bilo realizacije do kraja izvještajnog razdoblja.

Program 5018 – Zaustavljanje procesa depopulacije nema evidentirane realizacije sredstava do kraja prvog polugodišta izvještajnog razdoblja, po planiranim aktivnostima u sklopu ovog programa.

Program 5019 – Razvoj i sigurnost prometa obuhvaća realizirane rashode za Kapitalni projekt Nerazvrstane ceste u realizaciji od 199.014,26 eura, kapitalni projekt Izgradnja nogostupa u realizaciji od 5.000,00 eura ostali realizirani tekući i kapitalni projekti u iznosu od 16.051,25 eura.

Program 5020 – Upravljanje imovinom obuhvaća rashode za Kapitalni projekt: Izrada projektne i druge dokumentacije, pri čemu se za izradu razne projektne dokumentacije po različitim planiranim projektima, realiziralo 4.187,50 eura, u sklopu Kapitalnog projekta: Opremanje poslovnih prostora u objektu ''Petar Vrdoljak'' realizirani su rashodi u visini 13.113,07 eura za rashode mjesečnog najma inventara, a u sklopu Kapitalnog projekta: Dječje igralište u Selištu Drežničkom realizirano je 104.505,62 eura za izgradnju i opremanje.

U sklopu Kapitalnog projekta Javna rasvjeta realizirano je 41 % rashoda od planiranog u iznosu od 16.901,25 eura za nabavu novih rasvjetnih tijela.

Za Kapitalni projekt Dogradnja dječjeg vrtića realizirana sredstva iznose 24.750,00 eura.

Također, utrošena su sredstva i za Kapitalni projekt dogradnje Vatrogasnog doma za izradu projektne dokumentacije u iznosu od 16.375,00 eura.

Kapitalni projekt Izgradnje dječjeg igrališta Jelov Klanac bilježi 57% ostvarenog plana u iznosu od 20.803,13 eura za izgradnju i opremanje, te Tekući projekt Ulaganje u održavanje općinske imovine u iznosu od 5.446,00 eura.

**III. IZVJEŠTAJ O KORIŠTENJU PRORAČUNSKE ZALIHE**

U Proračunu Općine Rakovica za 2025. godinu u razdjelu 002 IZVRŠNA TIJELA, GLAVA 00201 IZVRŠNA TIJELA, Program 2001 OPĆINSKI NAČELNIK, Aktivnost A100004 PRORAČUNSKA ZALIHA, planirana su sredstva proračunske zalihe u iznosu od 5.309,00 eura.

U razdoblju od 01.01.– 30.06.2025. godine nisu nastupile okolnosti propisane zakonskim odredbama na temelju kojih bi se mogla koristiti sredstva proračunske zalihe stoga Općina Rakovica u navedenom razdoblju nije koristila ista.

**IV. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Općina Rakovica se u razdoblju od 01.01. – 30.06.2025. godine nije zaduživala na domaćem kao ni na stranom tržištu novca i kapitala.

**V. IZVJEŠTAJ O DANIM DRŽAVNIM JAMSTVIMA I PLAĆANJA PO PROTESTIRANIM JAMSTVIMA**

Općina Rakovica u razdoblju od 01.01. – 30.06.2025. godine nije davala jamstva niti je imala izdataka po danim jamstvima.

**VI. OBRAZLOŽENJE OSTALIH IZVJEŠTAJA**

Izvještaj o stanju potraživanja

Na dan 30.06.2025. godine potraživanja Općine Rakovica na skupini 16 – potraživanja za prihode poslovanja iznosila su 74.427,20 eura, na skupini 17 – potraživanja od prodaje nefinancijske imovine 12.253,55eura, na skupini 12 – ostala potraživanja 27.043,71 eura.

Izvještaj o stanju nepodmirenih dospjelih obveza na dan 30.06.2024. godine

Na dan 30.06.2025. godine, stanje nepodmirenih obveza Općine Rakovica iznosilo je 3.530,56 eura.

Izvještaj o stanju potencijalnih obveza po osnovi sudskih postupaka

Stanje potencijalnih obveza po osnovi sudskih postupaka nije moguće definirati. Sudski postupci koji su u tijeku odnose se na sporove vezane za ovrhe duga sufinanciranja katastarske izmjere i ovrhe duga komunalne naknade u kojima je Općina Rakovica ovrhovoditelj. Procjenu financijskog učinka je nepredvidiva i teško ju je utvrditi budući da stu postupci u tijeku i nije poznata informacija kad bi mogli završiti i koji će biti njihov ishod.

Katarina Ajelić